गर्मियों का मौसम शुरू हो चुका है। ऐसे में आपको मार्केट में कई तरह के फल दिखाई देंगे। अतः आज हम आपको एक ऐसे फल के बारे में बताएंगे जिसके स्वाद के साथ आप स्वास्थ लाभ भी उठा सकते हैं। हम बात कर रहें हैं चीकू की। चीकू लगभग सभी लोगों को खाना पसंद होता है। हम आपको बता दें कि चीकू खाने में तो स्वादिष्ट होता ही है लेकिन इससे होने वाले स्वास्थ्य लाभ भी कोई कम नहीं है। तो चलिए जानते हैं चीकू खाने के कुछ फायदें-
चीकू में विटामिन 'ए' की मात्रा पायी जाती है। आपको जानकर हैरानी होगी की चीकू हमारी आँखों के लिए बेहद फायदेमंद होता है। यदि हम नियमित रूप से चीकू खाएं तो आँखों के रोगों के लिए एक औषधि की तरह कार्य करता है।
यदि आपको टॉयलेट करते समय गुप्तांग में जलन होता है तो आपको चीकू का सेवन हर रोज करना चाहिए। ऐसा करने से पेशाब में जलन की समस्या दूर हो जाती है।
एक टैन्निक नामक तत्व जो चीकू के छिलके में पाया जाता है यही कारण है कि सूजन एवं बुखार की समस्या को चीकू दूर कर हमे स्वस्थ रखने में मदद करता है।
इसके अलावा चीकू शरीरिक प्रतिरोधक क्षमता को भी बढ़ाने में मदद करता है। इसमें विटामिन 'ए' 'बी' और 'ई' पाया जाता है जो हमारी स्किन के लिए काफी सहायक होता है।
चीकू कब्ज और दस्त जैसे बीमारियों से भी हमे बचाता है। चीकू नियमित रूप से खाने से आंतो को मजबूती मिलती है।
इसमे कैल्शियम, फास्फोरस एवं आयरन जैसे महत्वपूर्ण तत्व मौजूद होते हैं जिससे कमजोरी दूर हो जाती है।